open-index/open-wikipedia-markdown huggingface dataset:
Anophthalmus hitleri

L***'Anophthalmus hitleri*** a l'è un inset orb che 'l se troeuva apena in cinch caverne umed de la Slovenia, e se pensa che 'l sibia 'na spece predatoria, per via di so parentelle con di olter inset foeura di caverne.

El so peculiar nom l'è stad scernud del collezzionista todesch Oskar Scheibel, che l'ha crompad un inset descognossud in del 1933 e l'ha scernud de dàgh el nom de l'Adolf Hitler, apena deventad cangeler de la Germania. El Führer l'ha mandad anca una letera de rengrazziament al Scheibel.

A bon cunt, el gh'ha nissuna carateristega interessant, ma l'è collezzionada soratut per el so nom, sia di collezzionista di inset che de quei de memorabilia de l'Hitler, roba che la mena a ris'c de estinzion.

Dopo de la segonda guerra mondial la Comission Internazzional de Nomenclatura Zoologega l'ha scernid de cambiàgh no el nom, desgià che l'è stad publegad a respetà ogni regola.

## Riferiment
*Fans exterminate 'Hitler' beetle
*A beetle called Hitler

## Alter proget
Žitovlice

**** a l'è un comun de la Cechia, part de la Boemia Central e del distret de Nymburk.

## Riferiment
*CCRE 

## Alter proget
Dinastia Qing

La **Dinastia Qing** a l'è stada la darrera dinastia a regnà in su la China, in pè del 1636 al 1912, quand che l'imperator Pu Yi l'è stad constrengiud a abdicà e l'è fada su la Republega de China. Originaria de la Manciuria e part del clan de Aisin Gioro, l'è rivada a slargàss in la China di 18 province e 'l so imperi l'è stad el quint el pussee largh del mond oltra che, in del secol quell de vint, l'è stad quell pussee popolos, desgià che 'l gh'haveva el 36% de la popolazzion del mond.

## Riferiment
*[Treccani](https://www.treccani.it/enciclopedia/qing_(Dizionario-di-Storia)/)

## Alter proget

## Vos corelade
*Rivoeulta de Wuchang
*Revoluzzion Xinhai
Stema de Ader

El **stema de Ader** a l'è fad su de 'n scud verd cont una "A" e trè grapol d'uga.

## Storia
In la Gesa de Santa Maria Assonta, in del fopon de la cità, a gh'è un rilev d'un stema cont una "A" granda, 'n oltra "A" e 'na "C", per "Comunità de Ader", e 'n grapol d'uga, fad su intorna al 1400. Propi dent a la midema gesa a gh'è di afresch de 'n stema cont un scud arsgent, domà 'na A, rossa, e l'uga, a representà la forza vinicola de la Franciacurta. Comunque, in di ducument, se parla de 'n stema compagn sgiamò del 1385.

Per un bell poo de temp el stema l'è stad desmentegad, fina a quand che, in del 1909, se dopera 'n modul del comun de Ciare, a lassàgh sora el so stema, e se scerniss de fà su un stema per el comun, che l'è fad su e doperad per la prima voeulta in del 1910, forsi ispirad a quella de la *Società Operaia Agricola di Mutuo Soccorso*, de fin '800.

In del period fascista ghe meten el capo del Litori, i prim ducument del comun che ghe l'hann inn del 1936. Formalment, con la Liberazzion, l'è tolt via per lesg, ma el comun el dopera di timber cont el capo fassista fina ai agn '60. 

L'è stad formalmente recognossud con decret del President de la Republega in del 2008.

## Riferiment
*Adro - Araldicacivica
*Stemma e gonfalone comunale 
*Breve storia dello stemma comunale
Insecure direct object reference

L**'Insecure direct object reference** a l'è un tipo de vulnerabilità al controll d'access in sigurezza informatega.

La capita quand che un'aplicazzion la se riferiss a 'n element de 'n database senza però 'n autenticazzion, un esempi a l'è 'n aplicazzion che la permet de vedé di cont un formad compagn de `https://esempi.lmo/ducument/1234` e, a cambià el numer, se otegn indree la fatura de 'n alter utent. 

A l'è stada a longh in la top 10 di vulnerabilità de l'OWASP.

## Riferiment
*Insecure direct object references (IDOR)
Materialism

El **materialism** a l'è una vision filosofega, de norma monista, per la che l'unega realtà che la po vességh a l'è quella material, che la suta a trasformàss. Desgià che l'esclud l'esistenza de un entità minga material, l'è despess sociad a l'ateism.

## Descrizzion
El termin el nass in del secol XVII per quei filosofie che neghen l'esistenza de la part spiritual, l'anima, e che recognossen domà quei materiai, i corp. In tra i materialist, però, a podom anca trovà filosof con fed, perchè sostegnen la corporeità de la divinità, 'me per esempi l'Epicur o l'Hobbes. De sorapu a gh'inn in de la storia penser materialista ma minga atei, 'me el stoicism antigh; in tra el materialism se poden anca ciapà dent di corrent 'me l'atomism del Democrit e el mecanicism del Gassendi. In de l'inluminism i pussee important sostegnidor del materialism a inn el La Mettrie, che cont el liber *L'homme machine* el dis che l'om l'è 'me una machina senza anima, el d'Holbach, che cont el liber *Sistema de la natura* el dis che l'om a l'è domà fisegh, e l'Helvétius, che in de l'oeuvra *Del spirit* el sostegn che l'origen di idei a l'è la sensibilità fisega. 

## Riferiment
*[Treccani](https://www.treccani.it/enciclopedia/materialismo_(Dizionario-di-filosofia)/)

## Alter proget

## Vos corelade
*Agnosticism
*Spiritualism
*Riduzzionism (filosofia)
*Noncredenza
*Postmaterialism
*Meccanicism
*Esistenza de Dio
*Comunism
*Atomism
Li Bai

El **Li Bai** (in Ocident cognossud anca 'me *Li Po*; Suyab, 701 - Fium Azur, 762) a l'è stad un poeta chines, in tra i pussee important de la Dinastia Tang insema al Bai Juyi e al Du Fu, oltra che de la literadura chinesa intrega

## Riferiment
*Treccani

## Alter proget
Foresta

Una **foresta** a l'è un toch gran de la Terra che i omen hann no sbatud sgiò o ghe viven no e che l'è donca quatad de vegetazzion, soratut piante de scima.

## Riferiment
*DSS

## Alter proget

## Vos corelade
*Desboscament
*Foresta cioca
Lagh Giomej

I **Lagh Giomej** inn una massa d'aqua sita in del comun de Branz, in la volta vall Brembana, delimitada del pizz Faren, del mont Cort, del pass di Lagh Giomej, del pass de Mezen, del mont Spondon, del mont del Tonal, del pizz de l'Ort e del pizz del Bech. In la midema conca a gh'è anca el lagh Bech, ai pè del pizz omonem.

In origin un para de laghet natural che pareven speggiàss, l'è vegnud grand e unegh al fà su de varie dighe de part de l'ENEL in su la Borleggia: comunque el capita che 'l se spartiss quand che la diga l'è verta o gh'è una gran succia.

## Riferiment
* LeMontagne

## Alter proget

## Vos corelade
* Diga Lagh Giomej
* Rifugio Lagh Giomej
Shinzō Abe

El **Shinzō Abe** (*安倍 晋三*, trasliterad *Abe Shinzō* in giapones;  Nagato, 21 de setember 1954 – Nara, 8 de luj 2022) a l'è stad un politegh giapones, el prim minister a governà pussee in la storia del Pajes, desgià che l'è stad premier del 2006 al 2007 e del 2012 al 2020.

Member del Partid Liberal-Democrategh, l'ha representad la soa corrent pussee nazzionalista e conservadora, l'è stad considerad el delfin del Jun'ichirō Koizumi.

L'è mort el 8 de luj del 2022 dopo che gh'hann sbarad a 'n event eletoral.

## Riferiment
*Shinzo Abe è morto
*Treccani

## Alter proget
Teplá

**** a l'è un comun de la Cechia, part de la Region de Karlovy Vary e del distret de Cheb.

El gh'ha el status de cità.
## Riferiment
*CCRE 

## Alter proget
Area militar de Hradiště

**** a l'è un'area militar de la Cechia, part de la Region de Karlovy Vary e del distret de Karlovy Vary. L'è considerada statistegament 'me un comun, e la gh'ha di codes comunai, ma l'è ministrada de 'n comandant de l'Armada ceca.

## Riferiment
*CCRE 

## Alter proget
Partenon

El **Partenon** a l'è un tempi grech d'orden doregh che 'l sorgiss in su l'antiga Acropoli de Aten, dedicada a la dea Atena. L'è considerad el monument el pussee bell de l'Antiga Grecia, oltra che un simbol de la democrazzia ateniesa e propi de la storia umana.

## Riferiment
*Partenone

## Alter proget

## Vos corelade
*Partenon de Nashville
Intelligenza artificiala

L**'Intelligenza artificiala**, despess breviada in *AI*, de l'ingles *artificial intelligence*, a l'è una disciplina che la studia la possibilità per i machine, incoeu soratut di calcolator, de havégh una forma de intelligenza. A l'è un tema che 'l revarda varie branche de l'informatega e de la matematega, ma anca de la psicologia, in del definì el termen intelligenza, e de la filosofia de la ment.

## Riferiment
*AlgesaOnline

## Alter proget

## Vos corelade
*Agent intelligent
*Red neural artificial
*Aprendiment automategh
*Intelligenza artificiala forta
Moore v. Harper

***Moore v. Harper*** a l'è un cas che l'è stad decidud el 27 de sgiugn del 2023 de la Cort Suprema di Stat Unid ligad a la dotrina del legislator statal independent, vegnud foeura quand che la Carolina del Nord l'ha dissegnad la soa mapa di distret eletorai a seguì i dacc del censiment del 2020.

Dopo che in del 2019, con la sentenza *[[Rucho v. Common Cause]]*, la Cort l'ha did che el *[[gerrymandering]]* partitegh l'è no una roba che i Cort poden metégh man, anca se 'l fa mal a la democrazzia, ma poden semper sbater sgiò una mapa se l'è fad per di reson razziai, la noeuva mapa de la Carolina del Nord l'è andada per vari tribunai, fina a che la Cort l'ha garantid el so *[[certiorari]]*.

La Cort l'ha decidud, 6-3, che la Clausola di Elezzion ghe dà no domà ai legislature statai el poder de gestì i elezzion e l'ha donca rigetad quella teoria lì.

Se pensava che, se la Cort la sosotegniva quella teoria de l'independenza del legislator statal, l'havaria podud cambià assee el panorama in di elezzion future, desgià che gh'havaria proibid ai magistrature di Stat de meter man ai normative eletorai e sostituij con di norme che deriven di indicazzion costituzzionai del Stat, vist che l'articol vun de la Costituzzion di Stat Unid el daria quell poder lì al legislator de ogni Stat.

## Bibliografia
*Litman, Leah; Shaw, Katherine (2022). "Textualism, Judicial Supremacy, and the Independent State Legislature Theory". Wisconsin Law Review. 2022 (5). SSRN 4141535.
Inluminism

L**'Inluminism** a l'è stad un moviment coltural, social, politegh e filosofegh desvilupad in Europa in del secol XVIII. El nass in Inghilterra ma el gh'ha el so pussee volt desvilup in Franza, per rivà in tuta Europa e anca in America. Cont el termin "inluminism" se parla de una qualsessia forma de penser che 'l voeul fà lus in la ment di omen, scura per la gnoranza, cont el doperà la critega, la reson e la scenza.

## Descrizzion
L'Inluminism el nass in d'un contest de rivoluzzion social de la borghesia, che la riva a vesser prima in di setor economegh e politegh e la toeu el sit de class che la mena al progress, de fad la pupart di inluminist la fa part de quella class chì. El period el vegn ciamad di inluminist medem "*âge des lumières*" o "*âge de la raison*" e in d'una quai manera l'Inluminism a l'è un segutà del Renassiment, però cont una bas de cambiament portad de la rivoluzzion scentifega, del razzionalism e de l'empirism, che la fa andà l'Inluminism pussee inanz an'mò. De fad i inluminist frances compagn del Voltaire, del Montesquieu e del Fantenelle, recognossen un debit a la coltura inglesa che la gh'ha la so bas in l'esperienza e in la scenza con sostegnidor 'me el Locke e el Newton. A gh'è poeu un fenomen de laicizzazion de la coltura, i inluminist recognossen in del metod scentifegh el modell del savé, contra i dogmi del passad, 'me l'aveva fad el Galileo. Nassen inscì do idei sora la religion, vuna pussee moderata e deista ('me per esempi el penser del Voltaire e del D'Alembert) e l'oltra pussee estrema e atea ('me per esempi el penser materialista del d'Holbach), inscambi olter inluminist compagn del Diderot gh'hann havud idei in tra deism e panteism. De sorapu a gh'è el volé de spantegà el baconinan "savé l'è podé" de la natura a la società: la va in quella direzzion chì la scerna de la fondazzion de l*'[[Encyclopédie]]* di do frances, el d'Alembert e el Diderot, per una coltura a tucc i nivei de la società.

L'inluminism el se spantega prest in tuta Europa: el Peder Verri e el Ceser Becaria in Lombardia; el Mario Pagano in Italia; el Wolff, el Lessing e el Kant in Germania, el Benjamin Franklin e el Thomas Jefferson in di colonie americane, el Montesquieu, el Voltaire e el Rousseau in Francia.

## Bibliografia
**Enciclopedia Garzanti di Filosofia,* Garzanti Editore
Gas

El **gas** a l'è vun di stat de la materia indova che i sostanze gh'hann no un so volum propi.

## Riferiment
*Treccani

## Alter proget

## Vos corelade
*Solid
*Liquid
*Plasma
*Equazzion de van der Waals
Code Red II

**Code Red II** a l'è stad un worm compagn, ma desvilupad independentement, del Code Red, vegnud foeura un para de setimane dopo, o ben el 4 de avost del 2001. El se comporta tant 'me el Code Red originari, a tacà Internet Information Services, ma el scerniss i adresse indova che 'l proeuva a spantegàss a cas, despess in la midema sota-red, inveci che cont una lista generada cont el midem *seed*.

## Riferiment
*Analisi eEye
*Analisi original
Novella (Italia)

**Novella** (*Noela* in nones) a l'è un comun de la provincia autonoma de Trent fad su in del 2020 a tacà insema i comun de Brez, Romallo, Cloz, Cagnò e Revò, che l'è sed del municipi.

## Ligam de foeura
* Sit ofizzial

## Alter proget
DNS leak

El **DNS leak** a l'è una vulnerabilità indova che 'n utent che 'l dopera una VPN o 'n proxy el manda i so supleghe DNS ai server del so ISP, roba che la po menà a un ris'c de privacy, e anca a la possibilità per i sit web de cognosser el DNS originari, inscì de savé pussee in su l'utent.

## Riferiment
*DNS leak test
Žďárky

**** a l'è un comun de la Cechia, part de la Region de Hradec Králové e del distret de Náchod.
## Riferiment
*CCRE 

## Alter proget
Motor a vapor

El **motor a vapor** a l'è una machina motris che la trasforma, a travers del vapor d'aqua, l'energia termega in energia mecanega. L'ideja de doperà el vapor per fà moeuver un quajcoss la gh'era sgiamò in l'Antiga Grecia, e in l'età de Mez i esperiment del Leonardo Da Vinci, del Giovanni Battista Della Porta e, pussee inanz, del Salomon de Caus e del Denis Papin, gh'hann havud pussee de sucess, ma l'è stada la revoluzzion industrial che l'ha debon fad partì l'era del motor a vapor, la che aplicazzion l'ha cambiad l'umanità.
## Riferiment
*Britannica
## Alter proget

## Vos corelade
*Locomotiva a vapor
*Turbina a vapor
*Ciclo de Rankine
Università di Studi de l'Insubria

L**'Università di Studi de l'Insubria** (*Università degli Studi dell'Insubria* in italian) a l'è 'n università statal italiana fondada in del 1998 con sed a Com e a Vares, e sucursai a Saronn e Bust Grand, la ciapa el nom de l'area geografega indova che l'è. La gh'ha origin de vari cors organizad di università de Milan e Pavia in la zona a partì di agn '70.

Compartissen una sed cont el Politecnegh de Milan e i so ospedaa universitari inn el Sant'Anna e 'l Macchi.

## Ligam de foeura
*Sit ofizzial

## Alter proget
Isep Bignam

L**'Isep Bignam** (*Giuseppe Bignami* in italian, 1799 - 1873) a l'è stad un poeta italian. De profession tipograf, el gh'ha havud un cert sucess 'me poeta d'ocasion in la mità del secol quell de 19 cont i so oeuvere in dialet paves, anca grazzia a l'amis Defendente Sacchi, al che gh'ha dedicad una regolta de sonet in del 1840, a la soa mort. L'ha anca voltad 'na quaj oeuvera de l'italian al paves.

## Bibliografia
*Siro Carati, Giuseppe Bignami, Silvio Capella, Attilio Rillosi, Poeti dialettali pavesi dell'ottocento: Poesie in vernacolo pavese e italiane, Ticinum Edizioni, 1982, p. 80.

## Alter proget
*Wikisource
Gaitan Sboeudi

El **Gaitan Sboeudi** (*Gaetano Sbodio* in italian; Milan, 10 de dicember 1844 - Milan, 31 de masg 1920) a l'è stad un ator teatral e dramatorgh italian, in tra i esponent pussee important del teater in dialet milanes e part de la compagnia del Cletto Arrighi.

## Riferiment
*Treccani
Epilessia

L**'epilessia** (del gregh antigh *ἐπιληψία*, o ben *vesser ciapad de sorpresa*, ciamada del popol *brut mal*) a l'è 'n problema neurologich che 'l causa 'na serie de crisi, indova che i neuron se ativen tucc insema, inscì de menà al perder del controll: di voeulte duren poch, tant de vesser nanca notade, o revarden domà l'atenzion, menter di voeulte inn pussee longhe e menen al perder del controll de tut el corp.

In la pupart di cas l'ezziologia l'è minga nota, ma di voeulte gh'entren di alterazzion del metabolism o di lesion del cervell. Circa el 70% di cas a l'è tegnuda sota controll cont i medesine, quand che l'è no possibel se po provà con la cerusia, con la neurostimolazzion o con di cambi de l'alimentazzion. In vari cas, comunque, la torna sota controll deperlee cont el temp.

## Riferiment
*Britannica
*Humanitas

## Alter proget

## Vos corelade
*Cerusia de l'epilessia
*Crisi tonegh-clonega
*Epilessia fotosensibel
*Storia de l'epilessia
*Acid valproich
*Levetiracetam
*Fenitoina
*Convulsion
*Convulsion de fever
*Clonazepam
IP camera

Un**'IP camera** a l'è 'na videocamera digital che la ricev comand e la dà foeura el so output in su 'na red IP. De solet a l'è doperada per la videosorvelianza, compagn de la television a circuit serrad, ma a diferenza soa ghe voeur no un sistema de videoregistrazzion, l'è assee una red local, e se po doperà poeu un Network video recorder per registrà, se gh'è de besogn, e l'è anca possibel la sorvelianza in direta. I prime IP camere inn vegnude foeura in del 1996, inventade de l'Axis Communications.

## Riferiment
*Interview with Martin Gren, inventor of the network camera

## Alter proget

## Vos corelade
*Telecamera a circuit serrad
*Telecamera remota
*Dashcam
Hiroshi Yamauchi

L**'Hiroshi Yamauchi** (Kyoto, 7 de november 1927 - Kyoto, 19 de setember 2013) a l'è stad un imprenditor giapones, president de Nintendo del 1949 al 2002, quand che l'ha mollad per dàgh el post al Satoru Iwata. L'è stad el pussee scior del Giapon in del 2008, ma a la soa mort l'era andad al terz post, e l'era anca el pussee grand azzionista de l'azienda de videosgioeugh. Dopo de la presidenza l'ha refudad la soa pension, a pensà che l'azienda la podeva doperàlla mej, e l'ha finanziad vari ospedai e center benefich.

## Riferiment
*Leinus

## Vos corelade
*Seattle Mariners
*Minoru Arakawa
Videosorvelianza

La **videosorvelianza** a l'è l'atività de controllà un quajcoss, de solet un ben o un sit, a distanza, a travers di videocamere, e che la permet anca, se se voeur, de salvà i imagin per un quaj temp, inscì de podé controllài dopo se gh'è de besogn.

In principi, se doperava la television a circuit serrad, indova che i telecamere doperaven i midem protocoi de la television analogega per fonzionà, menter incoeu inn pussee spantegade i telecamere IP, che doperen i red informateghe per fonzionà.

## Riferiment
*Altalex

## Vos corelade
*Allarma de sigurezza
*Vigilanza privada
Borovnička

**** a l'è un comun de la Cechia, part de la Region de Hradec Králové e del distret de Trutnov.
## Riferiment
*CCRE 

## Alter proget
Carater chines

I **carater chines** inn i unità minime de significad doperade per scriver el chines, che gh'hann origin milla ann prima del Signor.

## Riferiment
*How many Chinese characters are there? 

## Alter proget

## Vos corelade
*Carater chines tradizzionai
*Carater chines semplifegad
Metabolism

El **metabolism** a l'è l'insema di trasformazzion chimeghe che permeten ai cellule de 'n vesser vivent de alimentàss e de restà vive.

## Riferiment
* Treccani

## Alter proget

## Vos corelade
*Biochimega
*Digesion
*Cadena metabolega
*Ciclo metabolegh
*Ciclo de Krebs
*Pompa sodi-potassi
Minga-interventism positiv

El **minga-interventism positiv** a l'era la politega economega de l'Hong Kong britannegh, originada in di prim agn 1970, che la diseva che l'economia la faseva ben senza el governo in mez, de chi el minga-interventism, ma gh'era besogn de riforme per fà inscì che 'l mercad el fuss bon de fonzionà ben. L'è stada citada del Milton Friedman 'me bon esempi de lassee fà.

## Riferiment
* Big Market, Small Government
Syringammina fragilissima

La ***Syringammina fragilissima*** a l'è 'na Xenophyophorea descoverta in sui coste de Rockall, preja che la partegn al Regn Unid. Cont i so 20 centimeter de dimension, l'è l'organismo monocellular pussee gross che ghe sia, e l'è stad descrit sgiamò a partì del 1800.

Polinuclead, el se sa no cossa 'l magna, ma se pensa che 'l viva cont i bateri.

## Riferiment
*As large as life
Termovalorizator

El **termovalorizator** a l'è un impiant che 'l brusa el ruf e che a travers del calor el genera eletricità, a passà aqua scoldada fina a deventà vapor in d'una turbina, vapor che di voeulte l'è doperad per el tele-rescaldament. A inn considerad pussee ecologegh de mandà el ruf in discarega, ma men ecologegh del riciclà.

## Riferiment
*Treccani

## Alter proget

## Vos corelade
*Inzeneridor
Atoll de Palmyra

L**'Atoll de Palmyra** a l'è 'n territori di Stat Unid, sit circa ai du terz de la distanza in tra i Hawaii e i Samoa Americane. Gross apena 11,9 km2, el gh'ha no una popolazzion permanent, ma a l'è l'unegh territori minga organizad ma incorporad de la Federazzion, o ben la se aplica la Costituzzion intrega, per esempi se vun el nass in su l'atoll a l'è citadin di Stat Unid in vertù del ius soli: l'è inscì perchè, quand che 'l Territori di Hawaii l'è stad trasformad in del Stat di Hawaii, a l'è stad lassad foeura l'atoll, che l'ha conservad donca el status del territori che gh'era prima.

L'è gestida, in pratega, de The Nature Conservancy, 'me reserva natural. A gh'è no un governo, l'isola a l'è gestida del President di Stat Unid diretament o a travers de la Cort Distretual di Stat Unid per el Distret di Hawaii quand che gh'è de besogn. L'è visitabel di turista, con di permess.

## Riferiment
*Sit ofizzial

## Alter proget

## Vos corelade
*Lista de isole reclamade in bas al Guano Act
Ment

Per **ment** se intenden i fonzion superior del cervell, quei ligade a la coscenza, compagne de la sensazzion, del penser, de l'intuizzion, de la reson, de la memoria e de la volontà. La se dopera 'me parolla soratut per i omen, anca se di bestie compartissen part de 'sti fonzion con l'om.

A l'è analizada soratut de la psicologia e de la filosofia.

## Riferiment
*[Treccani](https://www.treccani.it/enciclopedia/mente_(Dizionario-di-filosofia)/)

## Alter proget

## Vos corelade
*Psiche
*Scenze cognitive
*Intelligenza artificial
Cess chimegh

El **cess chimegh** a l'è un cess che l'è doperad quand che l'è no possibel tacàss a la red fognaria o a 'na fossa biologega e che 'l dopera di sostanze chimeghe o biologeghe per tratà el rud di omen, che l'è poeu mitud in d'un baslot che l'è de svoeudà despess. A inn doperade, per esempi, in di canter o in di gran event, quand che gh'è un gran besogn de cess, ma anca, in version pussee piscinine, in sui mez indova che la sgent la ghe viv, compagn di roulotte, di camper o di barchete.

## Riferiment
*What Is a Chemical Toilet?

## Vos corelade
*Cess compostant
Chotěbuz

**** a l'è un comun de la Cechia, part de la Region de Moravia-Slesia e del distret de Karviná.
## Riferiment
*CCRE 

## Alter proget
Liquid

El **liquid** a l'è vun di stat de la materia, caraterizad de trè robe:
#Fluidità: un liquid a l'è un fluid che, in assenza de forza de foeura, el deventa una sfera
#Elasticità: un liquid a l'è assee elastegh
#Incomprimibiltà: el volum de 'n liquid a l'è costant

Un liquid el po vesser volatil, quand che i ligam in tra i molecole inn noo assee fort e donca despess vann foeura 'me gas, o minga volatil, o ben con molecole ligade ben.

## Riferiment
* Treccani

## Alter proget

## Vos corelade
*Solid
*Gas
*Plasma
*Fluidostatega
*Fluidodinamega
*Gota (liquid)
*Viscosità
*Tension de superfis
*Liquid ionegh
*Cristai liquid
Decio Guicciardi

El **Decio Guicciardi** (Arona, 1870 - Milan, 15 de setember 1918) a l'è stad un comediograf e docent italian, esponent del teater dialetal milanes.

Fioeul del Luis, nobel de la Valtolina, e de l'Angela Saracchi, l'ha insegnad gregh e latin per agn, prima de dedicàss del tut al teater, indova che l'ha collaborad cont el Carlo Bertolazzi. Dopo del sucess de *La lengua de can*, l'ha tacad a scriver domà in italian.

## Riferiment
* Sapere.it
Governo balnear

Per **governo balnear** se intend, in del gergh politegh italian, un governo che l'è fad su a brev termen, inscì de permeter a 'na magioranza assee in tension de ciapàss una "pausa estiva". El termen el nass sgiamò in del Regn d'Italia per el governo Bonomi I, vegnud su in l'estad del 1921, e l'è stad doperad poeu per el governo Pella, ciamad anca "governo ministrativ", per el governo Leone I e per el governo Rumor II.

## Riferiment
*Breve ripasso sui governi balneari

## Vos corelade
*Governo tecnegh
*Governo de unità nazzionala
*Governo de scop
*Governo del president
*Governo de minoranza
Denis Diderot

El **Denis Diderot** (Langres, 6 de otober 1713 - Paris, 31 de luj 1784) a l'è stad un filosof, poeta, scritor, matemategh e critegh d'art frances, vun di pussee important esponent de l'inluminism. A l'è cognossud soratut per havé lavorad a l'E''ncyclopédie'' insema al d'Alembert.

## Biografia
Educad di gesuid e menad per la via eclesiastega, el finiss inscambi i so studi a Paris, indova che el toeu in del 1732 el titol de *maître ès arts* de l'università. In del 1746 el sortiss anonem el so prim liber, *Penser filosofegh*, condanad del parlament. Intratant l'editor Le Breton el ghe da l'incaregh de voltà la *Cyclopaedia* de l'ingles E. Chambers, che poeu la sarà l'inizzi del pussee grand proget de l**Encyclopédie'', che l'impegnarà in fina al [[1772]], restad indeperlu in fina a la fin. In del [[1749]] el vegn metud in preson a [[Vincennes]] per tri mes, per el liber ''Letera in sui orb'', indova che el ciapava posizzion de [[Ateismu|ateism]]. El taca poeu a cognosser anca i olter esponent inluminista del temp, 'me 'l [[Voltaire]], el [[Jean-Jacques Rousseau|Rousseau]], el [[Friedrich Melchior von Grimm|Grimm]], el [[Paul Henri Thiry D'Holbach|d'Holbach]] e el [[Jean-Baptiste Le Rond d'Alembert|d'Alembert]].

==Penser==
===La natura e Dé===
L'idea de la natura che troeuvom in di ''Penser filosofegh'' a l'è vesina a un [[deism]] naturalistegh, indova che i femonem naturai inn sota a un organism suprem, però la so concezzion la cambiarà in del temp, in tra [[Ateismu|ateism]] e [[panteism]]. In de l**Insogn del d'Alembert*, per esempi, el paragona Dé a un ragn e 'l mond a la so tela. De chì el Diderot el formula una teoria probabilistega e in part evoluzzionistega, de fad el sostegn che tucc i element de l'univers a poden vesser considerad animad e che donca i organism se trasformen vun in de l'olter: la vita l'è el resultad de una certa organizazzion di [[Partisela|particole]] materiai. El Diderot poeu a l'è contra a la concezzion [[Materialism|materialista]] e mecanecistega de la natura, in su che 'l scriv la *Confutazzion de l'Helvétius* in del [[1773]], per critegà i posizzion de dogma.

==Oeuver principai==
****[[Penser filosofegh|Pensées philosophiques]]*** ([[1746]])
**Pensées sur l'interprétation de la nature* ([[1754]])
**Le Rêve de D'Alembert* ([[1769]])
**La Religieuse* (romanz)
**Jacques le Fataliste et son maître* (romanz)
**Le Neveu de Rameau* (dialogh)

==Bibliografia==
**Enciclopedia Garzanti di Filosofia,'' Garzanti Editore

## Alter proget
Percors (informatega)

El **percors**, ciamad anca *path*, a l'è, in informatega, la definizzion specifega de 'n element, file o directory, in su 'n file system con strutura a alber.

## Riferiment
*Path
Frequenza

La **frequenza** a l'è una grandezza fisega che la revarda fenomen o process che se ripeten, mesurada in numer de ocorenze in d'un dad period de temp, el temp che ghe voeur per un'ocorenza el se ciama *period*.

## Riferiment
*Britannica

## Alter proget

## Vos corelade
*Frequenza audio
*Ampieza
*Bater per menut
*Largheza de banda
*Frequenza natural
*Frequenza negativa
*Frequenza de taj
Giuseppe Cruciani

El **Giuseppe Cruciani** (Roma, 15 de setember 1966) a l'è un giornalista, opinionista e condutor televisiv e radiofonegh italian, cognossud soratut per el so stil assee irriverent, sgresg e di voeulte ingiurios o per fà roba insolita, tant 'me mangiàss un spezzadin de nutria in direta. L'è famos soratut per el programa radio La Zanzara, pensad de lu, e 'l lavora per Radio 24 e per il Sole 24 Ore.

## Riferiment
*Biografia

## Alter proget
Valonia ventricosa

La **Valonia ventricosa** a l'è 'n alga che la viv in zone tropicai e sota-tropicai e l'è vun di organism monocellular pussee grand che gh'è, anca se l'è poli-nuclead.
Literadura

Per **literadura** se intend l'insema di oeuvere scrivude in d'una dada lengua, che la fa 'n poo de memoria de 'n dad lenguagg e despess la representa 'n bagagg important per el popol che 'l parla quella lengua li.

## Riferiment
*Treccani

## Alter proget
Ruzante

El **Ruzante** (nassud *Angelo Beolco*; Padoa, 1496 - Padoa, 17 de marz 1542) l'è stad un dramatorgh, ator e scritor veneto, vun di pussee important insema al Carlo Goldoni a doperà la lengua veneta in di so oeuvere, pussee de precis el dialet pavan.

## Oeuvere

La resta de datà l'Anconitana.

## Riferiment
*Treccani

## Alter proget
Encyclopédie

L***'Enciclopedia o Dizzionari resonad di scenze, di art e di mester*** (*Encyclopédie ou Dictionnaire raisonné des sciences, des arts et des métiers* in del titol original frances) a l'è un'oeuvra in derset volum, publegada a Paris in tra el 1751 e 'l 1772, vuna di pussee importante testimonianze de l'inluminism in lengua francesa, sota la direzzion del Denis Diderot e con la collaborazzion del Jean-Baptiste Le Rond d'Alembert.

In tra i persone che hann scrivud in de l*'Encyclopédie* a troeuvom i pussee important intelletuai del temp, 'me 'l Voltaire, el Rousseau e 'l Montesquieu.

## Storia
L'oeuvra la nass de l'idea de l'editor Le Breton de voltà in frances la *[[Cyclopaedia|Cyclopaedia, or an Universal Dictionary of Art and Sciences]]* inglesa del Chambers publegada in del 1728 a Londra. L'incaregh el vegn dad al Diderot, che poeu el la trasforma in d'una oeuvra del tut noeuva e pussee granda. El prim volum el sortiss el 1 de luj del 1751, ma dopo del segond volum, vegnud foeura in del 1752, l'oeuvra la se ferma per i oposizzion di ambet religios e l'è bona de andà inanz domà grazzia al jut de la madame de Pompadour e inscì in del 1753 el gh'è el terz volum. L'Enciclopedia la tira inanz senza tropi problem in fina al setim volum, ma in del 1757 la riva una noeuva crisi: tant di collaborador pussee important lassen l'impresa, in tra quei chì anca el d'Alembert, e inscì del 1758 el Diderot el resta deperlu in de la direzzion e in del 1772 el la mena a termin.

## Bibliografia
* *Enciclopedia Garzanti di Filosofia,* Garzanti Editore

## Alter proget
Halo (automobilism)

L**'halo** a l'è un dispositiv de sigurezza doperad in di auto de la serie formula di competizzion de la Federazzion Internazzional de l'Automobil che l'è fad de 'na barra de metall curva che la protegg el coo del pilota.

L'è stad provad sgiamò in del 2015, a deventà obligatori in del 2018 in Formula 1, Formula E e Formula 2, del 2019 in Formula 3 e del 2021 in Formula 4. In principi vari pilota s'inn ciamad contrari, ma hann cambiad per la pupart idea quand che hann vist el volzàss de la sigurezza per lor, di pilota compagn del Leclerc, de l'Hamilton e del Grosjean, in principi contrari, hann did che la soa vita l'è stada salvada de 'sto sistema.

In IndyCar a l'è doperad un *aeroscreen* che l'è sostegnud de un mester compagn de l'halo.

Fad su in titani, el pesa circa 9 kg e l'è fad su de un unegh produtor per tute i viture.

## Riferiment
*F1 - WHY HALO IS THE BEST SOLUTION

## Alter proget
Pëtr Il'ič Čajkovskij

El **Pëtr Il'ič Čajkovskij** (in russ *Пётр Ильи́ч Чайко́вский*; Votkinsk, 7 de masg 1840 - San Pederborgh,  6 de november 1893) a l'è stad un compositor russ, del period tard-romantegh. I so composizzion inn in tra i pussee famose del repertori classegh.

## Riferiment
*Treccani

## Alter proget
Široká Niva

**** a l'è un comun de la Cechia, part de la Region de Moravia-Slesia e del distret de Bruntál.
## Riferiment
*CCRE 

## Alter proget
Jean-Baptiste Le Rond d'Alembert

El **Jean-Baptiste Le Rond d'Alembert** (Paris, 16 de november 1717 - 29 de otober 1783) a l'è stad un matemategh, fisegh, scenziad e filosof frances, vun di pussee important esponent de l'inluminism. In del 1749, despoeu di important resultad havud cont i equazzion diferenziai ai derivade parziai, el vegn ciamad per la direzzion de l*'[[Encyclopédie]]* cont el Denis Diderot del 1751 al 1758, per la che el scrivarà el famos *Discours préliminaire* 'me introduzzion e presentazzion de l'intrega oeuvra.

## Biografia
Educad in del colesg giansenista *[[Collège des Quatre-Nations]]* el diventa in del 1739 member de *l'[[Académie des sciences]]*.

## Oeuvre principai
**Traité de dynamique* (1743)
**Traité des fluides* (1744)
**Réflexions sur la cause générale des vents* (1747)
**Recherches sur la précession des equinoxes* (1749)
**Essai sur la résistance des fluides* (1752)
**Recherches sur le système du monde* (1754-1756)
**Essai sur les éléments de philosophie* (1759)
## Bibliografia
* *Enciclopedia Garzanti di Filosofia*, Garzanti Editore

## Alter proget
Preja de Bismantua

La **Preja de Bismantua** (*Prēda ed Bişmântva* in emilian resgian; *Pietra di Bismantova* in toscan) a l’è 'na montagna carateristega di Pennin resgian, volta 1041 m.

La se cata in del territori comunal de Castelnoeuv in di Mont, pajes sit ai so pè, in la provincia de Resg; el se presenta 'me on stregg altipian de i pared drizze, levad su in posizzion isolada in tra i olter montagne di Pennin. La zona l’è classifegada come sit d’interess comunitari de la red Natura 2000, e l’è in part catada dent el territori del Parch nazzional de i Pennin Tosch-Emilian.

## Nom
I origen del toponim *Bismantua* inn debatude. La so etimologia la poeu vesser ligada a la part ’me montagna sacra che la Preja l’havariss havud in di temp antigh. N’ipotesi la voeur che el nom el vegna de l’etrusch *man* (preja scolpida) e *tae* (altar per i sacrifizzi). Di olter i proponen n’origen celdega, del *vis* (vis’c), *men* (luna) e *tua*, forsi el regoeujer noturen de vis’c in tra i rogoree de la zona, espression d’on antigh cult de la Luna. *Vismentua* el sariss cambiad prima in *Bismentua*, e de poeu in *Bismantua*.

## Alter proget
Vojenský újezd Libavá

**** a l'è 'n area militar de la Cechia, considerada tant 'me un comun, part de la Region de Olomouc e del distret de Olomouc.
## Riferiment
*CCRE 

## Alter proget
Kitáb-i-Aqdas

El **Kitáb-i-Aqdas** (o **Aqdas**) l’è el liber central de la fé Bahá’í, scrivud del Bahá'u'lláh, el fondator de la religion bahá’í.
Alan Rizzi

L**'Alan Rizzi** (Londra, 30 de avril 1973) a l'è un politegh e giornalista italian.

## Biografia
Fioeul de l'Enrico Rizzi,  el toeu part a la fondazzion de Forza Italia e l'è giornalista del 2001, in tra el 1997 e 'l 2016 l'è stad consejer comunal a Milan cont el center-destra e, in tra el 2009. 'l 2011 l'è stad assessor al sport e al temp liber.

In del 2017 l'è nomnad assessor al sport a Legnan, roeul che 'l molla quand che, in del 2018, l'è nomnad sota-secretari regional de l'Attilio Fontana con deleghe ai raport cont i delegazzion internazzionai.

Del luj 2019 l'è anca consejer regional, semper con Forza Italia.

El 26 de luj 2022 l'è nomnad assessor a la cà dopo che l'Alessandro Mattinzoli l'ha dad i dimission quand che l'ha mollad Forza Italia perchè l'ha votad no la fiducia al governo Draghi. L'è considerad un berlusconian vesin ai posizzion del Matteo Salvini, ma el molla Forza Italia el 9 de sginer del 2023. L'è no reconfermad in del 2023.

El prim de avost del 2025 l'è sernid de la Sgionta 'me president de l'Aler Milan, in carega a partì del ses de avost.

## Riferiment
*Consiglio Regionale
*Giunta Regionale
*La Lombardia ha un nuovo assessore regionale
*Aler Milano, Alan Rizzi nominato presidente
Gilgameš

El **Gilgameš** a l'era una divinità, o eroe divinizad, assee spantegad in l'Orient Vesin. Per i Sumer a l'era el sovran divin de Uruk, segnad in la lista real sumera, menter in varie epopee in sumer e acadegh l'era vist 'me una sorta de eroe, la pussee importanta a l'è l'Epopea de Gilgameš, de epoca babilonesa.

Al dì d'incoeu la pupart di studios la pensa che 'l sibia stad un personagg storegh poeu mitizad, menter una minoranza la pensa che 'l sibia un mit entrad poeu in di liste sumere.

## Riferiment
*[Treccani](https://www.treccani.it/enciclopedia/gilgamesh_(Enciclopedia-dei-ragazzi))

## Alter proget
Racing Bulls F1 Team

La **Racing Bulls**, del 2006 al 2019 *Scuderia Toro Rosso* e del 2020 al 2023 *Scuderia AlphaTauri*, a l'è una scudaria di corse automobilisteghe italiana con sed a Faenza, che l'ha ciapad l'eredità de la Minardi dopo che l'è stada crompada de la Red Bull.

In principi la se ciamava *Toro Rosso*, che l'è la traduzzion italiana de *Red Bull*, el nom a l'è stad mudad, insema a la livrea, del 2020, per fàgh reclam a *AlphaTauri*, el marchi de moda de la cà austriega: del 2024 la ciapa el nom de *Racing Bulls*, pussee vesin a quell de la cà mader, con la che la nonzia anca 'na collaborazzion tecnega pussee streccia.

## Pilota

## Alter proget

## Ligam de foeura
*Sit ofizzial
Magnet

Un **magnet**, o anca **calamita**, a l'è un corp che 'l genera un camp magnetegh. Se 'l fa semper, se parla de 'n magnet permanent, menter se ghe voeur un camp eletrigh, se parla de eletro-magnet.

## Riferiment
*Britannica

## Alter proget
Šumperk

**** a l'è un comun de la Cechia, part de la Region de Olomouc e del distret de Šumperk.

El gh'ha el status de cità.
## Riferiment
*CCRE 

## Alter proget
Stefanija Turkevyč-Lukijanovyč

La **Stefanija Ivanivna Turkevyč-Lukijanovyč** (in ucrain Стефанія Іванівна Туркевич-Лукіянович; Leopol, 25 de avril 1898 – Cambridge, 8 de avril 1977) a l'è stada una composidora e pianista ucraina, considerada la prima dona composidora del so paes. 

## Vos corelaa
* Літургія - *Liturgia* - 1919

## Note


## Riferiment
*WorldCat

## Alter proget
Mercedes AMG F1

La **Mercedes AMG F1** a l'è una scudaria de Formula 1, che la representa la Mercedes in la massima serie automobilistega. La Mercedes l'ha tolt part al campionad in tra el 1954 e 'l 1955 prima de retiràss, per poeu tornà in del 1993 'me fornidora de motor. In del 2009, a crompà la Brawn GP, la torna in scena 'me costrutor e la deventa in poch de agn vuna di scudarie pussee vitoriose de la storia del sport.

## Veture

## Pilota pussee bon

## Ligam de foeura
*Sit ofizzial
Carlo Torre (storegh)

El **Carlo Torre** (Milan, 1608/1609 - Milan, 27 de luj 1679) a l'è stad un storegh e scritor lombard.

## Biografia
Fioeul del Franzesch Bernardin e de mader descognossuda, l'è de origin borghesa e 'l studia in di scoeule canobiane, indova che 'l gh'ha 'me maester de filosofia moral el Lodovigh Setala. El se diploma, cont una tesi in teologia, intorna al 1630, ma el ciapa sgiamò la tonsura in del 1627.

De sgioven l'ha scrivud di test de carater storegh, critegad di so coev per vesser trop filo-spagnoeui, ma poeu l'ha tacad a scriver test per el teater, che inn quei che l'hann fad deventà pussee cognossud.

## Riferiment
*Treccani
Fondamentalism

Per **fondamentalism** la se intend la tendenza a lensger i test sacher in manera dogmatega e a doperà el so insegnament anca foeura de la religion.

## Riferiment
*[Treccani](https://www.treccani.it/enciclopedia/fondamentalismo_(Dizionario-di-Storia)/)

## Vos corelade
*Dogma
*Legg del Poe
*Fondamentalism cristian
*Fondamentalism ebraich
*Fondamentalism islamegh
Austrofassism

Per **austrofassism** se intend la politega de ispirazzion fassista seguida del Front Patriotegh austriegh sota la guida de l'Engelbert Dollfuss e, poeu, del Kurt Alois von Schuschnigg, che l'ha guidad l'Austria del 1932, in democrazzia, al 1934 e del 1934 al 1938 in ditadura, quand che gh'è stad l'Anschluss, o ben el tacàss a la Germania nazista.

A l'è considerad 'me una fusion del fassism italian cont el conservatorism austriegh.

## Riferiment
*Austrofascism
Chanakya

El **Chanakya** (Takshashila, 371 p.d.C. – Pataliputra, 283 p.d.C.) a l'è stad un scritor, pu o men legendari, indian, 'na sorta de Omer del continent asiategh, autor del tratad politegh Arthaśāstra, in tra i oeuvere pussee important de economia del subcontinent indian.

Per la tradizzion l'è stad anca minister del Re Chandragupta Maurya e garant del sò andà su al poder.

## Riferiment
*Britannica
## Alter proget
Haas F1 Team

**Haas F1 Team** a l'è 'na scudaria de Formula 1 in pè del 2015 e controllada de l'americana Haas Automation, anca se la gh'ha sed in del Regn Unid. A l'è la prima scudaria americana in la massima serie de la Lola Racing Cars, in del 1986.

Doperen motor Ferrari e telar Dallara. Hann mai vensgiud e inn nanca mai rivad in sul podi.

## Alter proget

## Ligam de foeura
*Sit ofizzial
Pardubice

**** a l'è una cità de la Cechia, capital de la Region de Pardubice e del distret de Pardubice.
## Riferiment
*CCRE 

## Alter proget
Plch

**** a l'è un comun de la Cechia, part de la Region de Pardubice e del distret de Pardubice.
## Riferiment
*CCRE 

## Alter proget
Tabach

El **tabach** a l'è un prodot de l'agricoltura otegnud di piante del gener Nicotiana, che 'l po vesser doperad sia 'me pesticida per cascià via i inset, o 'me medesina per fà gomità, soratut l'è doperad di omen, de fumà in sigherete e sigher o in la pipa o, di voeulte, de mastegà.

## Riferiment
*[Treccani](https://www.treccani.it/enciclopedia/tabacco_(Dizionario-di-Storia)/)

## Alter proget

## Vos corelade
*Tabach de sighereta
*Tabach de pipa
*Tabach de mastegà
*Tabach de tirà su
*Tabach scoldad
*Jean Nicot
*Tabagism
*Nicotina
*Prodot del tabach
*Snus
*Tabacher
Renault F1

La **Renault F1**, per reson de sponsorizazzion **BWT Alpine F1 Team**, a l'è una scudaria de Formula 1 in pè del 2016, anca se la Renault la gh'è sgiamò stada in la massima serie in tra el 1977 e 'l 1985, quand che l'è sostituida de la Benetton Formula, e in tra el 2002 e 'l 2011, quand che l'è sostituida de la Lotus. In del 2005 e in del 2006 hann vensgiud anca el titol mondial.

## Alter proget

## Ligam de foeura
*Sit ofizzial
Impegn Civegh

**Impegn Civegh** (*Impegno Civico* in italian) a l'è una lista eletoral centrista che la corrarà in di elezzion politeghe italiane del 2022, fada su de Insema per el Futur, del Center Democrategh e del Partid Republegan Italian, che poeu el se coalizarà con Italia Viva, presentada el 1 de avost del 2022.

El moviment ghe riva no a passà el sbarrament del 1%, e donca i so vot inn desperdud. El Bruno Tabacci comunque l'è elesgiud in d'un collegi uninominal a Milan.

## Riferiment
*Impegno Civico è il nuovo partito di Di Maio e Tabacci: “Domani simbolo e programma”
Aston Martin F1 Team

L**'Aston Martin F1 Team**, ciamad per reson de sponsorizazzion *Aston Martin Aramco Cognizant F1 Team*, a l'è una scudaria de Formula 1 britannega, con sed a Silverstone. L'è nassuda in del 2019, dopo che 'na cordada de imprenditor, guidada del Lawrence Stroll, l'ha crompad la scudaria Force India. Fina al 2020 l'era ciamada *Racing Point*.

## Pilota

## Ligam de foeura
*Sit ofizzial
Sauber F1 Team

La **Sauber F1 Team**, del 2024 per di reson de sponsorizazzion *Stake F1 Team*, a l'è 'na scudaria de Formula 1, e in precedenza anca in di motoprototip, in pè del 1970 e che l'ha tolt part a la massima serie del 1993. In del 2006 a l'è venduda a la BMW, e donca la scudaria la ciapa el nom de BMW Sauber F1 Team. Poeu, in del 2010 l'è ciapada ancamò del Peter Sauber, che in del 2016 la vend a la Longbow Finance, che ghe tegnen el nom. Del 2019 al 2023 l'è stada, per reson de sponsorizazzion, ciamada Alfa Romeo, menter del 2024 l'è ciamata Stake, azienda australiana de sgioeugh d'azard online. Del 2026 la deveria deventà el team produtor de la Audi.

## Alter proget

## Ligam de foeura
*Sit ofizzial
Ovidi

El **Publi Ovidi Nason**, despess ciamad apena *Ovidi* (in latin *Publius Ovidius Naso*; Sulmona, 20 de marz 43 p.d.S. - Tomi, 17 o 18 d.C.) a l'è stad un poeta roman, in tra i pussee grand esponent de la literadura latina e de la poesia elegiaca. El so stil l'è stad poeu imitad del Dant Lighier, del Franzesch Petrarca, del Giovanni Boccaccio, del Lodovigh Ariost, del William Shakespeare, del Giovan Battista Marino e del Gabriele D'Annunzio.

## Riferiment
*Treccani

## Alter proget
Termovalorizator de Bressa

El **Termovalorizator de Bressa** a l'è un termovalorizator che 'l serviss la zona de Bressa, a brusà el ruf solid urban, che 'l po brusànn 500'000 tonnellade. Con l'aqua che la scolda l'è bona anca de garantì el tele-scoldament per el 80% di cà de la zona.

## Riferiment
*A2A

## Alter proget
Kandahar

**Kandahar** (in pashto: کندهار Kandahār, in Dari: قندهار, Qandahār) l'è una cità de l'Afghanistan; la se troeuva in del sud de la nazzion, intorna al fium Arghandab. La voltituden l'è de 1'010 m. 

L'è la segonda cità pussee granda de l'Afghanistan dòpo de Kabul, e la gh'ha 614'118 abitant. L'è capital de la Provincia de Kandahar La gh'ha un mercaa important de pegore, pelan, coton, seda, tabach, fruta, marijuana e hashish.

## Alter proget
Red Bull Racing

**Red Bull Racing** a l'è 'na scudaria austriega de Formula 1 con sed a Milton Keynes, in del Regn Unid, de proprietà de la Red Bull, desgià che in del 2005 hann crompad la Jaguar Racing. Del 2022, per reson de reclam, l'è registrada 'me **Oracle Red Bull Racing**.

In la soa storia hann vengsiud el campionad in tra el 2010 e 'l 2013, sia quell di pilota che di costrutor, cont el Sebastian Vettel a la guida, e in del 2021 hann vensgiud quell pilota, cont el Max Verstappen.

## Pilota

## Alter proget

## Ligam de foeura
*Sit ofizzial
Irina Levšakova

La **Irina Jurjevna Levšakova** (nassuda **Kuznecova**; Russ: Ирина Юрьевна Левшакова; 6 masg 1959 - 31 sginer 2016) l'è stada una paleontologa, geologa, artista e musicista russa. L'è devegnuda famosa per el sò coinvolgiment in la scena de la musega rock a Leningrad in del cors di agn '80 e '90.

Fioeula de la Irina Linnik, 'me paleontologa, la Levšakova l'ha studiaa i bisse scudellere Trionychidae e alter retil. In del 1986 gh'ha dad el nom a 'na noeuva spéce estinta de luserta, el *[[Varanus darevskii]]*. 

L'ha passad anca un bell poo de agn in Asia per di ricerche geologeghe. 

La Levšakova l'era anca un'artista de talent, e l'ha fad varie oeuvere d'art per i cover de 'n frach de album rock. 

In del 2010, l'è stada arestada per havégh la pussee gran coltivazion de *Cannabis* in del nordovest de la Russia. L'è morta in del 2016 per di problema al coeur.

## Bibliografia
*Pianka, Eric R.; King, Dennis; King, Ruth Allen (2004). Varanoid Lizards of the World. Indiana University Press. pp. 40, 56, 72, 106. ISBN 978-0-253-34366-6.
Mochtín

**** a l'è un comun de la Cechia, part de la Region de Plzeň e del distret de Klatovy.
## Riferiment
*CCRE 

## Alter proget
Luis I del Portogall

El **Luis I de Braganza**, in portoghés *Luís I* (Lisbona, 31 de otover 1838 – Cascais, 19 de otover 1889), l'è stad el re del Portogall e de le Algarve quell de trentadu, de l'ann 1861 a l'ann 1889. Per i so inclinazzion e 'l so carater l'era ciamad "el Bon". 

## Riferiment


## Alter proget
Necrorobotega

La **necrorobotega** a l'è una noeuva branca de la robotega che la dopera del material biotegh, che 'l vegn di bestie morte, 'me part de 'n robot. L'è stada nonziada in del luj del 2022 in su Advanced Science de 'n laboratori de la Rice University in Texas, che l'ha doperad un ragn mort 'me pinzete de 'n sistema robotegh, grazzia al so sistema semplis, indova che i muscoi tiren e, a meter pression, se derven. Tra l'alter, un ragn mort el gh'ha circa 700 us prima de vesser de sbat via e l'è, ciarament, del tut biodegradabel.

## Riferiment
*Robot a base di ragni morti. Perché? PERCHÉ?
Collegi eletoral de Thiene

El **Collegi eletoral de Thiene** l'è stad un collegi eletoral uninominal per l'elezzion d'la Cambra di deputad italiana, in pè del 1993 al 2005.

L'era part d'la circoscrizzion Veneto 1 e l'è stai doperad per l'elezzion d'un deputaa in d'la XII, XIII e XIV legisladura.

Hann elesgiud semper parlamentàr de destra: in del 1994 el Romano Filippi e in del 1996 del Daniele Apolloni, tucc e du de la Liga Nord, e in del 2001 el Pierantonio Zanettin, de Forza Italia.

## Riferiment
Mono-post

Una **mono-post** a l'è una vitura che l'è bona de portà in sgir apena el so pilota, pensada soratut per correr in di gare automobilisteghe, ma ne esisten anca de omologade per la strada, compagne de la Ariel Atom, e che de solet la gh'ha anca i roeude foeura del corp principal.

Al dì d'incoeu i mono-post che corren pussee svelte, compagne de quelle de Formula 1 e Formula E gh'hann vari sistema de sigurezza, el pussee noeuv l'è l'halo, che l'è una barra denanz a la crapa del pilota che l'è bon de protegél di colp pussee fort.

## Riferiment
*Formula E, la nuova monoposto è l'auto da corsa più efficiente del mondo

## Alter proget

## Vos corelade
*Drag Reduction System